Lionel Barrymore

Lionel Barrymore (født Lionel Herbert Blythe 28. april 1878 i Philadelphia i Pennsylvania, død 15. november 1954 i Van Nuys i California) var en amerikansk skuespiller og regissør. Barrymore vant Oscar for beste mannlige hovedrolle for rollen som forsvarsadvokat Stephen Ashe i filmen Syndere (1931). Han har fått to stjerner på Hollywood Walk of Fame.
Han er også husket som Ebenezer Scrooge i årvisse repetisjoner av A Christmas Carol i en rekke tiår. Han er også kjent for sin rolletolkning av Dr. Leonard Gillespie i MGMs ni Dr. Kildare-filmer, en rolle han gjentok i ytterligere seks filmer som fokuserte alene på Gillespie, og i en radioserie med tittel The Story of Dr. Kildare.


== Liv og virke ==


=== Bakgrunn ===
Lionel Barrymore (opprinnelig Blythe) var den eldste av søskenene Barrymore, bror til Ethel og John.
Han var sønn av skuespillerne Georgiana Drew Barrymore og Maurice Barrymore (født Herbert Arthur Chamberlayne Blythe). Han gikk på privatskoler som barn, blant annet på Art Students League of New York.  Han ble oppdratt som katolikk, men gikk først på Episcopal Academy i Philadelphia. Så gikk han senere på den katolske Seton Hall Preparatory School, årgangsklassen 1891.


=== Karriere ===
Fra året 1900 var han stjerne på Broadway i New York.  Han var med i sin første film i 1911 for D.W. Griffith. og var den første av søskenene som medvirket i en film. Barrymore fikk i 1926 kontrakt med MGM.I det hele skulle Lionel Barrymore spille i over 200 filmer og var i 1930- og 1940-årene en av USAs mest populære skuespillere.I 1938 ble Lionel Barrymore delvis lam, som følge av en kombinasjon av artritt og en beinskade som han hadde pådratt deg ved et fall. Til tross for at han var rullesolsavhengig klarte han å fortsette sin fremgangsrike karriere.Barrymore mottok en Oscar for beste mannlige hovedrolle for rollen som forsvarsadvokat Stephen Ashe i filmen Syndere (1931).Lionel Barrymore hadde også en viss suksess som forfatter, etser og komponisk av orkestermusikk.Barrymore døde i 1954 av et hjerteinfarkt. Han er begravet på Calvary Cemetery i Los Angeles.


== Filmografi (utvalg) ==

1926 – Fristerinnen

1928 – Sadie Thompson

1928 – Kjærlighetens Fanfare

1928 – Liker herrer blonde piker?

1929 – Den hemmelighetsfulle ø

1931 – Syndere

1932 – Paul Renards synd

1932 – Grand Hotel

1933 – Middag kl. 8

1934 – Den blonde vulkan

1935 – Den lille oberst

1936 – På ærens makt

1936 – Hevnen

1936 – Kameliadamen

1937 – På de store banker

1937 – Saratoga

1937 – Marineblått og gull

1938 – Du kan ikke ta det med dig

1944 – Da du reiste fra oss

1946 – Livet er vidunderlig

1946 – Duell i solen

1948 – Stormvarsel

1950 – Right Cross


== Referanser ==


== Eksterne lenker ==
(en) Lionel Barrymore på Internet Movie Database 
(sv) Lionel Barrymore i Svensk Filmdatabas 
(da) Lionel Barrymore på Filmdatabasen 
(da) Lionel Barrymore på Scope 
(fr) Lionel Barrymore på Allociné 
(en) Lionel Barrymore på AllMovie 
(en) Lionel Barrymore hos Turner Classic Movies 
(en) Lionel Barrymore hos Rotten Tomatoes 
(en) Lionel Barrymore hos The Movie Database 
(en) Lionel Barrymore hos Internet Broadway Database 
(en) Lionel Barrymore hos Internet Broadway Database 
(en) Lionel Barrymore på Internet Broadway Database
Artikkelen har ingen egenskaper for filmpersondatabaser i Wikidata